OpenLLM-France/wikimedia huggingface dataset:
# Ulleres d'esquí

Les ulleres d'esquí són unes ulleres de grans dimensions amb un únic vidre (habitualment no usen cristall sinó un plàstics per evitar danys en cas d'una caiguda) que proporcionen una millor visió a l'esquiador o snowboarder quan hi ha boira o torb, a més de protegir contra els raigs ultraviolats del sol.

## Vegeu també

* Ulleres
* Esquí

## Referències

* ↑ «Ulleres d'esquí». Termcat. [Consulta: 29 desembre 2012].
* ↑ «Zurich sunglasses protects skiers' against ultraviolet damage, also enhance vison for aa better performance». [Consulta: 29 desembre 2012].
# Pericoma alhambrana

Pericoma alhambrana és una espècie d'insecte dípter pertanyent a la família dels psicòdids que es troba a Europa: França i Espanya.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ TELA INSECTA - Le réseau de l'entomologie Francophone Arxivat 2014-10-29 a Wayback Machine. (francès)
* ↑ M. Esteban i B. Sanchiz, 1997. Descripción de nuevas especies animales de la península Ibérica e islas Baleares (1978-1994): Tendencias taxonómicas y listado sistemático. Graellsia, 53: 111-175. Arxivat 2012-07-06 a Wayback Machine.
* ↑ Global Species Arxivat 2014-10-29 a Wayback Machine. (anglès)
* ↑ Fauna Europaea (anglès)
* ↑ PESI (anglès)

## Enllaços externs

* BioLib (anglès)
# Porosimetria

La porosimetria és una tècnica analítica utilitzada per determinar diversos aspectes quantificables de la naturalesa porosa d'un material, com el diàmetre del porus, el volum total de porus, l'àrea superficial, i el volum i densitats absolutes.
La tècnica implica la intrusió d'un líquid no humectant (sovint mercuri) a alta pressió en un material mitjançant l'ús d'un porosímetre. La mida de porus pot determinar segons la pressió externa necessària per forçar el líquid a entrar en un porus en contra de la força d'oposició de la tensió superficial del líquid.
Una equació de balanç de força coneguda com l'equació de Washburn per al material anteriorment que té porus cilíndrics es dona com:
    $P_{L}-P_{G}={\frac {4\sigma \cos \theta }{D_{P}}}$
    $P_{L}$ = pressió del líquid
    $P_{G}$ = pressió del gas
    $\sigma$ = tensió superficial del líquid
    $\theta$ = Angle de contacte del líquid d'intrusió
    $D_{P}$ = diàmetre del porus
Ja que la tècnica normalment es fa sota el buit, la pressió de gas comença en zero. L'angle de contacte del mercuri amb la majoria dels sòlids és d'entre 135° i 142°, de manera que es pot prendre sense gaire error una mitjana de 140°. La tensió superficial del mercuri a 20 °C en el buit és de 480 mN/m. Amb les diverses substitucions, l'equació es converteix en:
    $D_{P}={\frac {1470\ {\text{kPa}}\cdot \mu {\text{m}}}{P_{L}}}$
A mesura que augmenta la pressió, també ho fa el volum de porus acumulatiu. Des del volum de porus acumulatiu, hom pot trobar la pressió i el diàmetre del porus on el 50% del volum total s'ha afegit per donar el diàmetre de porus mitjà.

## Referències

* ↑ A.B. Abell, K.L. Willis and D.A. Lange, "Mercury Intrusion Porosimetry and Image Analysis of Cement-Based Materials", Journal of Colloid and Interface Science, 211, pp. 39-44 (1999). Arxivat 2012-12-14 at Archive.is
# Yudai Arashiro

Yudai Arashiro (Ishigaki, Prefectura d'Okinawa, 3 de juliol de 1995) és un ciclista japonès, professional des del 2015. Actualment corre a l'equip Bridgestone Anchor Cycling Team.

## Palmarès

* 2017
** Campió del Japó sub-23 en contrarellotge
** Vencedor d'una etapa a la Volta a la província de València

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Resistència als antibiòtics

La resistència als antibiòtics és un fenomen pel qual un bacteri esdevé resistent a l'activitat d'un fàrmac antimicrobià. Aquesta resistència pot ser natural o adquirida; amb el pas dels anys i la generalització de l'ús d'antibiòtics en medicina i ramaderia, la resistència als antibiòtics ha esdevingut cada cop més important, sobretot en casos de soques de bacteris la sensibilitat dels quals a certs fàrmacs semblava indiscutida (per exemple, Salmonella i cloramfenicol).
Les resistències apareixen a causa d'una mutació genètica aleatòria o d'un intercanvi parasexual de gens resistents entre bacteris (transformació genètica, transducció i conjugació). Aquells bacteris que presenten gens resistents a diferents antibiòtics se'ls denomina multiresistents, i actualment esdeven un dels principals reptes de futur que es presenten a nivell sanitari —ja que s'han començat a registrar morts humanes per causa de bacteris sense antibiòtics efectius.
La generalització de la resistència a tota una població de bacteris és provocada per la selecció natural, degut a una exposició perllongada de la població a l'antibiòtic. La resistència als antibiòtics és permesa per l'evolució per selecció natural, en què els antibiòtics exerceixen una pressió selectiva al medi. Els bacteris que posseeixen una mutació que els permet sobreviure continuaran reproduint-se, transmetent a la seva descendència els seus gens resistents, produint ràpidament una generació de bacteris plenament o majoritàriament resistents.
La resistència als antibiòtics és un problema cada vegada més important en la pràctica clínica. Es preveu que les infeccions per bacteris resistents siguin la primera causa de mortalitat al món el 2050.

## Referències

* ↑ Chen, Lei; Todd, Randall; Kiehlbauch, Julia; Walters, Maroya; Kallen, Alexander «Notes from the Field: Pan-Resistant New Delhi Metallo-Beta-Lactamase-Producing Klebsiella pneumoniae — Washoe County, Nevada, 2016». MMWR. Morbidity and Mortality Weekly Report, 66, 1, 01-01-2017. DOI: 10.15585/mmwr.mm6601a7. ISSN: 0149-2195.
* ↑ Udaondo i Matilla, 2002, p. 1.702.

## Bibliografia

* Udaondo, Z.; Matilla, M. Á. «Mining for novel antibiotics in the age of antimicrobial resistance» (en anglès). Microbial Biotechnology, 13, 6, 2020, pàg. 1.702–1.704. DOI: 10.1111/1751-7915.13662. ISSN: 1751-7915.

## Vegeu també

* Caritat bacteriana

## Enllaços externs

* «Resistència als antibiòtics». Canal Salut. Generalitat de Catalunya.
# Ponç Asperans

Ponç Asperans fou un mestre de capella que se'l situa per la zona del Ripollès i Girona durant el segle xvii. El dia 1 d'Agost de 1652 fou escollit mestre de capella de la catedral de Girona, després d'una etapa en què, degut a la dimissió de l'antic titular, Luis Vellado, quedà a càrrec de la plaça provisional.
Es coneix la data de la seva mort, el 13 de març del 1654, ja que en aquell moment tenia a càrrec seu dos escolans de Ripoll que demanaven ser retornats amb les seves famílies si les autoritats no els consideraven útils.

## Bibliografia

* Civil i Castellví, Francesc. «La música en la Catedral de Gerona durante el siglo XVII», Anuario Musical, XV (1960), p. 219-246.
# Sant Sebastià de l'Hospital

Sant Sebastià de l'Hospital és la capella de l'Hospital de pobres de la vila de Vinçà, de la comuna nord-catalana del mateix nom, a la comarca del Conflent.
Està situada en el nucli de població de la vila de Vinçà, a l'extrem nord-est del nucli vell. Prop de la Porta del Barri, és en el número 12 del carrer de Michel Touron, a prop també de l'absis de l'església parroquial de Sant Julià i Santa Basilissa.
L'església conté un retaule barroc dedicat a sant Sebastià i una talla romànica de la Mare de Déu.

## Bibliografia

* Becat, Joan. «195 - Vinçà». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Gavín, Josep M. «Conf 170. Sant Sebastià de l'Hospital». A: Capcir - Cerdanya - Conflent - Vallespir - Rosselló. Barcelona: Arxiu Gavín, 1978 (Inventari d'esglésies, 3*). ISBN 84-85180-12-7.
* Ponsich, Pere; Lloret, Teresa; Gual, Raimon. «Vinçà». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Referències

* ↑ Sant Sebastià de l'Hospital en els ortofotomapes de l'IGN
# Pericoma aterrima

Pericoma aterrima és una espècie d'insecte dípter pertanyent a la família dels psicòdids que es troba a Nord-amèrica: Nova York.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Flyfishing Entomology - North American Aquatic Dipteran Species and Synonyms Arxivat 2012-12-31 a Wayback Machine. (anglès)
* ↑ Global Species Arxivat 2016-03-04 a Wayback Machine. (anglès)
# Pony Malta (equip ciclista)

El Pony Malta va ser un equip ciclista colombià que competí professionalment entre el 1987 i 1991.

## Corredor millor classificat en les Grans Voltes

| Any | Giro d'Itàlia | Tour de França | Volta a Espanya |
| 1987 | - | - | - |
| 1988 | - | - | 41.º José Alirio Chizabas Torres |
| 1989 | - | - | - |
| 1990 | - | - | 15.º José Francisco Rodríguez Maldonado |
| 1991 | 12.º Nelson Rodríguez | - | - |

## Principals resultats
### A les grans voltes

* Volta a Espanya
** 2 participacions (1988, 1990)
** 0 victòries d'etapa:
* Tour de França
** 0 participacions
* Giro d'Itàlia
** 1 participacions (1991)
** 0 victòries d'etapa:

## Enllaços externs

* Plantilles i resultats a firstcycling.com
* Plantilles a memoire-du-cyclisme.eu
* Plantilles i resultats a cyclebase.nl
# Yörüks

Els yörüks o yürüks (singular yörük o yürük, grec: Γιουρούκοι, búlgar: юруци, eslau macedoni: Јуруци) és el nom turc donat als nòmades criadors de bestiar de l'Imperi Otomà; la majoria serien d'origen oghuz i es van establir a Anatòlia i algunes parts dels Balcans. El nom deriva del verb turc yürü- (yürümek en infinitiu), que vol dir "caminar", i yörük vol dir "els que caminen" o "caminants". Els seus descendents a Grècia i Bulgària serien coneguts com a karakatxans o sarakastani, tot i que a vegades aquestos es presenten com un grup ètnic nadiu establert des del neolític a les regions dels Balcans on encara viuen i es consideren diferents dels yörüks de Turquia.

## Referències

* Enciclopèdia de l'Islam, XI, 367 a 370
# Roger el Poiteví

Roger el Poiteví (mort ca. 1122/40), lord d'Eye i Lancaster a Anglaterra, fou un noble anglonormand fill de Roger II de Montgommery.
No va heretar cap de les terres de la família. Una mica abans de la redacció del Domesday Book el 1086, va adquirir, probablement mercès a la influència del seu pare, un gran domini a Anglaterra, amb terres als comtats de Yorkshire, Lincolnshire, Ànglia Oriental i altres; la part principal de l'honor estava entre el que s'anomenava aleshores inter Mersam et Ripam, això és entre el Mersey i el Ribble, territori conegut avui dia com el Lancashire, i el seu honor és anomenat (a posteriori) com honor de Lancaster; al Domesday Book té un status estrany que sembla indicar que estava en vies de perdre les terres al moment de la seva redacció; abans de la data de redacció (1086) es va casar amb Almodis de la Marca, filla del comte Adelbert II de la Marca (1047-1088), i germana (i hereva des de 1088) del comte Bosó III de la Marca (1088-1091); aquest era solter i no tenia descendència i Almodis fou proclamada comtessa el 1091 i Roger va esdevenir comte uxori (per dret de la muller). El 1087 fou restaurat en les terres angleses i poc després va aconseguir l'important honor d'Eye al Suffolk. Hauria donat suport a Robert Courteheuse durant la rebel·lió de 1088 contra el rei anglès Guillem el Roig. No se sap res de la seva vida entre 1094 i 1100. Des de 1102 només apareix en afers del comtat de la Marca. Va tenir una filla de nom Mata o Matilde, que a la mort de la mare el 1116 va ser proclamada comtessa, però el pare va seguir administrant el comtat fins a la seva mort en data incerta entre 1122 i 1140.

## Referències

* J. F. A. Mason, « Montgomery, Roger de, first earl of Shrewsbury (d. 1094) », Oxford Dictionary of National Biography, Oxford University Press, 2004. Philip de Montgomery (d. 1097/8): DOI:10.1093/ref:odnb/22098; Roger the Poitevin (b. c.1065, d. before 1140): DOI:10.1093/ref:odnb/23954.
* Fond Montgomery aux Archives départementales de l'Orne
# Portada/efemèride juny 29

Andreu Mas-Colell
« 28 de juny · 29 de juny · 30 de juny »
# Sant Sebastià de la Canonja

Sant Sebastià de la Canonja és una església de la Canonja inclosa a l'Inventari del Patrimoni Arquitectònic de Catalunya.

## Descripció

Església d'una nau, coberta amb volta de canó amb llunetes. Té capelles laterals entre contraforts i el presbiteri és quadrangular i està cobert per una volta de quart d'esfera, amb aparença de petxina, repetint-se aquesta forma als angles.
La façana, centrada per la porta amb frontó triangular acabat per tres pinacles amb sengles boles, està coronada, al sector central corresponent a la nau, per un gran frontó amb un ull de bou.
Al costat dret té el campanar adossat. És de base quadrangular, amb dos cossos d'alçada, separats per una cornisa (el superior té una obertura de mig punt a cada cara), i tres més de base diversa i petita alçada.
És un edifici d'estil neoclàssic, molt senzill, amb detalls ornamentals, a l'interior, de caràcter rococó.
A l'altar major, hi ha un gran manifestador daurat amb or d'Alemanya, obra dels anys 40, de l'arquitecte Monravà.

## Història

Fins al 1573, la capella de la Canonja depenia de la Catedral de Tarragona. A partir d'aquesta data serà sufragània de la de Masricard i el 1578 tingué reserva del Santíssim i fonts baptismals -abans havien hagut d'anar a Tarragona-. Posteriorment, per decret del Tribunal de la Rota, passà a parròquia.
L'actual església, en substituí una d'anterior, potser al davant, de petites dimensions, a la qual devia pertànyer la predel·la de la capella del Santíssim i el sant Sebastià de la rectoria (aproximadament del segle xvi) i que devien formar part del mateix retaule, ara desaparegut.
A partir de 1704 hi ha referència a uns diners destinats a l'obra de l'església; el 1746 es restaurava l'església vella, mentre es devia anar fent la nova, que se sap que es construïa el 1745 i que potser es beneí el 1757. El 1760 es compra una campana i els anys següents un rellotge.
S'hi conserva un canelobre de ferro de voltants del segle xiv, una pica baptismal rústega, possiblement no anterior al 1578 i una bandera, al costat de l'evangeli, del segle xviii. Porta i cancell també són del xviii. S'hi conserva un petit tresor.

## Referències

* 1 2 3 4 5 6 7 8 9 «Sant Sebastià de la Canonja». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 2 abril 2013].

## Enllaços externs

* «Sant Sebastià de la Canonja». Mapa de recursos culturals. Diputació de Tarragona.
# Valdemoro-Sierra

Valdemoro-Sierra és un municipi de la província de Conca, a la comunitat autònoma de Castella-La Manxa. Limita amb Campillos-Sierra, Valdemorillo de la Sierra i Huerta del Marquesado.

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 5 març 2021].
# Pericoma alticola

Pericoma alticola és una espècie de dípter pertanyent a la família dels psicòdids present a Europa: Itàlia, Àustria, Suïssa i els territoris de l'antiga República Federal Socialista de Iugoslàvia.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ BioLib (anglès)
* ↑ Global Species Arxivat 2016-03-03 a Wayback Machine. (anglès)
* ↑ Fauna Europaea Arxivat 2016-03-04 a Wayback Machine. (anglès)
* ↑ PESI (anglès)
# Portada/efemèride juny 28

Dibuix de l'època que il·lustra l'assassinat de Sarajevo.
« 27 de juny · 28 de juny · 29 de juny »
# Yñigo Ortiz de Retez

Íñigo Ortiz de Retez (o Yñigo), va ser un marí i explorador espanyol del segle xvi que va navegar per l'oceà Pacífic reconeixent la costa nord de l'illa de Nova Guinea, i a qui se li atribueix haver donat el nom a l'illa.

## Descobriments

El 13 juny 1545 Ortiz de Retez, al comandament del Sant Joan , va sortir del port de Tidore, una illa de les Índies Orientals i va navegar fins a arribar a la costa nord de l'illa de Nova Guinea, desembarcant en tres illes de la costa nord, així com prop de la desembocadura del riu Bei. Després va seguir costejant fins a arribar a la boca del riu Mamberamo.
Ortiz de Retez va prendre possessió d'aquests territoris per a la corona espanyola, donant-los el nom de Nova Guinea perquè els seus habitants es semblaven als de les costes de Guinea a Àfrica.

## Vegeu també

* Mapes de Dieppe
* Luis Vaes de Torres
* Álvaro de Mendaña y Neira
* Pedro Fernández de Quirós
* Ruy López de Villalobos
# Rogers (Arkansas)

Rogers és una població dels Estats Units a l'estat d'Arkansas. Segons el cens del 2008 tenia 56.726 habitants.

## Demografia

Segons el cens del 2000, Rogers tenia 38.829 habitants, 14.005 habitatges, i 10.209 famílies. La densitat de població era de 447,1 habitants/km².
Dels 14.005 habitatges en un 39,4% hi vivien nens de menys de 18 anys, en un 58,4% hi vivien parelles casades, en un 10,1% dones solteres, i en un 27,1% no eren unitats familiars. En el 22,2% dels habitatges hi vivien persones soles el 8,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,74 i el nombre mitjà de persones que vivien en cada família era de 3,21.
Per edats la població es repartia de la següent manera: un 29,4% tenia menys de 18 anys, un 9% entre 18 i 24, un 31,5% entre 25 i 44, un 18,3% de 45 a 60 i un 11,8% 65 anys o més.
L'edat mediana era de 32 anys. Per cada 100 dones de 18 o més anys hi havia 91,5 homes.
La renda mediana per habitatge era de 40.474 $ i la renda mediana per família de 45.876 $. Els homes tenien una renda mediana de 30.911 $ mentre que les dones 22.020 $. La renda per capita de la població era de 19.761 $. Entorn del 9,4% de les famílies i el 12,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rogers». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 17 juliol 2010].
* ↑ «Geographic Comparison Table- Rogers». American Fact Finder. Oficina del Cens dels Estats Units, 12-01-2010.
# Rumina (mitologia)

Rumina era una divinitat de la mitologia romana que protegia a les mares lactants i probablement als nadons lactants. Era una deessa que formava part del grup dels indígets unes divinitats tutelars, amb una funció limitada a un aspecte o a un acte en concret, fora del qual no tenien entitat. Ruma o rumis, en llatí significa mamella.
Noni Marcel diu que segons Varró hi havia un temple dedicat a Rumina al costat del Ficus Ruminalis, a l'entrada de la cova de Luperc, al turó del Palatí on hi van fer cap Ròmul i Rem de nadons. Varró explica també que al temple s'hi oferia llet, en lloc de vi.
Agustí d'Hipona en un passatge que ridiculitza el paganisme diu:
| « | Calia encomanar a la deessa Opis el nen que neix, al déu Vaticà el nen que plora, a la deessa Cunina el nen que està al bressol, a la deessa Rumina el nen que alleta...? | » |
| — Agustí d'Hipona. La ciutat de Déu, IV, 21 |||

## Referències

* ↑ Sili Itàlic. Bella Punica, IX, 289
* ↑ Smith, William (ed.). «Cuba Cunnina and Rumina». A Dictionary of Greek and Roman biography and mythology. [Consulta: 9 març 2023].
* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 293. ISBN 9788496061972.
* ↑ Seva i Llinares, Antoni (dir.). Diccionari llati-català. Barcelona: Enciclopèdia Catalana, 1993, p. 1292. ISBN 8477396310.
* ↑ Noni Marcel. De Compendiosa Doctrini per Litteras ad Filium, IV, 167
* ↑ Varró. De Re Rustica Libri III, II, 11
# Surfing H3O

Surfing H3O, conegut al Japó com a Surfroid: Densetsu no Surfer (サーフロイド 伝説のサーファー, Sāfuroido Densetsu no Sāfā, llegit. "Surfroid: The Legendary Surfering Videojoc", desenvolupat per l'Entreteniment Llegendari OSC), videojoc publicat peral Japó i Rockstar Games a nivell internacional per a PlayStation 2.

## Trama

Hi ha dos modes de joc que es poden triar des del menú principal: Torneig, que conté una col·lecció de nivells amb diferents condicions, i Vs. Mode dissenyat igual que el Torneig, només per a dos jugadors. Aquest últim no es juga simultàniament, sinó que els jugadors alternaran els seus torns. L'objectiu és viatjar a través de les ones que es mouen en una determinada direcció mentre recullen les boies escampades i es fan trucs específics, abans que expiri el límit de temps. Cada curs requereix que els jugadors recullin un cert nombre de punts abans de passar al següent. Es poden obtenir recollint retoladors o fent trucs.

## Desenvolupament

Surfing H 3O és una versió reelaborada de Surfroid. Com a resultat, la trama que girava al voltant dels extraterrestres i el dia del judici planetari es va tallar d'aquesta versió.

## Recepció

El joc va rebre "crítiques generalment desfavorables" segons el lloc web d' agregació de ressenyes Metacritic. Daniel Erickson de Next Generation. Al Japó, Famitsu li va donar una puntuació de 30 sobre 40.
Puntuació agregada :
| Agregador | Puntuació |
| Metacrític | 46/100 |
Revisa puntuacions :
| Publicació | Puntuació |
| AllGame | |
| CNET Gamecenter | 5/10 |
| Edge | 4/10 |
| Jocs electrònics mensuals | 4,5/10 |
| Famitsu | 30/40 |
| Game Informer | 3/10 |
| GamePro | |
| GameRevolution | D− |
| GameSpot | 4,8/10 |
| GameSpy | 15% |
| IGN | 4/10 |
| Jeuxvideo.com | 8/20 |
| Propera generació | |
| Revista oficial de PlayStation dels EUA | |

## Referències

* ↑ Valls Campà, L. «La presència humana del Japó a Espanya». Papers. Revista de Sociologia, 54, 01-01-1998, pàg. 157. DOI: 10.5565/rev/papers.1917. ISSN: 2013-9004.
* ↑ Introduction: The American History of Rockstar Games. De Gruyter, 2022-08-08, p. 1–30. ISBN 978-3-11-071661-0.
* ↑ Rohideta, M. Sasini; Asnawi, Herry; Irfanuddin, Irfanuddin «Hubungan Durasi Penggunaan PlayStation dengan De Quervain’s Syndrome pada Pemain PlayStation di Rental PlayStation Kelurahan Puncak Sekuning Palembang Tahun 2016». Majalah Kedokteran Sriwijaya, 49, 1, 21-06-2019, pàg. 50–56. DOI: 10.32539/mks.v49i1.8324. ISSN: 0852-3835.